Diari Oficial de la Generalitat Valenciana


Sumari del DOGV 9832, del 19-04-2024 (2024/3321)

RESOLUCIÓ de 16 d'abril de 2024, del conseller d'Educació, Universitats i Ocupació, per la qual es nomenen vocals en el Consell Social de la Universitat Politècnica de València.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9832

Data del DOGV
:   19-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/3321


Data del document
:   16-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Universitat Politècnica de València

RESOLUCIÓ de 16 d'abril de 2024, del conseller d'Educació, Universitats i Ocupació, per la qual es nomenen vocals en el Consell Social de la Universitat Politècnica de València. [2024/3321]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i el funcionament del consell social, i garantix la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i la dinàmica universitàries, així com l'absència de conflicte d'interessos amb la universitat.  
La Llei 2/2003, de 28 de gener, de consells socials de les universitats públiques valencianes, regula la composició dels consells socials en l'article 5. L'apartat 3 de l'article esmentat preveu que els vocals no nats en representació del consell de govern de la universitat, un del professorat, un de l'alumnat i un en representació del personal d'administració i servicis, seran triats pel consell de govern de la universitat entre els seus components. Al seu torn, l'apartat 4.d) del mateix article establix que, en representació dels interessos socials, serà designat un vocal per l'ajuntament del terme municipal en què estiga situada la seu de la universitat, que serà nomenat, d'acord amb l'article 6 de la llei esmentada, per la persona que ostente la titularitat de la conselleria competent en matèria d'universitats.  
  
L'article 7 disposa que el mandat dels vocals del consell social que representen els interessos socials tindrà una duració de quatre anys, a comptar de la publicació del nomenament en el Diari Oficial de la Generalitat Valenciana, i que podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del mandat, mort o declaració d'incapacitat, renúncia, revocació per qui els van designar o apreciació per part del consell social d'una causa d'incompatibilitat. En estos casos, el mandat del nou membre designat tindrà una duració igual al mateix temps que li reste per complir a aquell membre al qual substituïsca.  
El Consell Social de la Universitat Politècnica de València, en virtut del que disposa l'article 5.3 de la Llei 2/2003, adjunta un certificat del Consell de Govern, de data d'1 de febrer de 2024, en què es proposa el nomenament de Javier Esquerdo Bernat com a representant dels alumnes en substitució de Rayan Faiz, nomenada per Resolució de 3 d'abril de 2023, de la consellera d'Innovació, Universitats, Ciència i Societat Digital (DOGV 9573, 13.04.2023).  
Al seu torn, en virtut del que disposa l'article 5.4.d) de la Llei 2/2003, el Consell Social adjunta un acord de la Junta de Govern Local de l'Ajuntament de València, de data de 8 de març de 2024, en què es proposa el nomenament de Paula María Llobet Vilarrasa com a representant de l'Ajuntament en substitució de Carlos Galiana Llorens, nomenat per l'Ordre 6/2019, de 3 d'octubre, de la consellera d'Innovació, Universitats, Ciència i Societat Digital (DOGV 8662, 23.10.2019).  
  
Vist el que s'ha exposat, de conformitat amb el que disposen els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, així com les propostes del Consell de Govern de la Universitat Politècnica de València i de l'Ajuntament de València, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar Javier Esquerdo Bernat com a vocal del Consell Social de la Universitat Politècnica de València, en representació de l'alumnat, en substitució de Rayan Faiz.  
  
Segon  
Nomenar Paula María Llobet Vilarrasa com a vocal del Consell Social de la Universitat Politècnica de València, en representació dels interessos socials, en substitució de Carlos Galiana Llorens.  
La duració del mandat serà de quatre anys, a comptar de la publicació del nomenament en el Diari Oficial de la Generalitat Valenciana.  
  
  
Tercer  
Esta resolució tindrà efectes el mateix dia de la publicació en el Diari Oficial de la Generalitat Valenciana.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi a la via administrativa, podrà ser objecte d'un recurs potestatiu de reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Universitats i Ocupació en el termini d'un mes a comptar de l'endemà de la publicació de la resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la resolució en el Diari Oficial de la Generalitat Valenciana.  
  
València, 16 d'abril de 2024.- El conseller d'Educació, Universitats i Ocupació: José Antonio Rovira Jover.